
სახელმწიფო სარეგისტრაციო კოდი 080.080.000.08.002.004
საქართველოს პრეზიდენტის

ბრძანებულება №534

2006 წლის 1 სექტემბერი

ქ. თბილისი

ადამიანით ვაჭრობის (ტრეფიკინგის) წინააღმდეგ მიმართული ღონისძიებების განმახორციელებელი საუწყებათაშორისო საკოორდინაციო საბჭოს შემადგენლობისა და დებულების დამტკიცების შესახებ

„ადამიანით ვაჭრობის (ტრეფიკინგის) წინააღმდეგ ბრძოლის შესახებ“ საქართველოს კანონის მე-10 მუხ​ლის თანახმად:

1. დამტკიცდეს ადამიანით ვაჭრობის (ტრეფიკინ​გის) წინააღმდეგ მიმართული ღონისძიებების განმა​ხორ​ციელებელი საუწყებათაშორისო საკოორდინაციო საბჭოს შემადგენლობა:

ზურაბ ადეიშვილი – საქართველოს გენერალური პროკურორი, საკოორდინაციო საბჭოს თავმჯდომარე

ირაკლი გიორგობიანი – საქართველოს შრომის, ჯანმრთელობისა და სოციალური დაცვის მინისტრის მოადგილე

ეკა ზღულაძე – საქართველოს შინაგან საქმეთა მინისტრის მოადგილე

დიმიტრი ძაგნიძე – საქართველოს იუსტიციის მინისტრის მოადგილე

ბელა წიფურია – საქართველოს განათლებისა და მეცნიერების მინისტრის მოადგილე

ნონა წოწორია – საქართველოს გენერალური პროკურორის მოადგილე

ლევან ჭოლაძე – საქართველოს საგარეო საქმეთა მინისტრის მოადგილე.

2. ეთხოვოთ საკოორდინაციო საბჭოს მუშაობაში მონაწილეობის მიღება:

ჯოვანა ბარბერისს – გაეროს ბავშვთა ფონდის წარმომადგენელს

ანდრო გიგაურს – აშშ-ის საერთაშორისო გან​ვითა​რების სააგენტოს კანონის უზენაესობის პროექტის სპეციალისტს

გრიგოლ გიორგაძეს – საქართველოს სახალხო დამცველის აპარატის გამოძიებისა და მონიტორინგის დეპარტამენ​ტის უფროსს

ია დადუნაშვილს – ეუთოს მისიის წარმომად​გენელს საქართველოში, ანტიკორუფციულ ოფიცერს

როუზი ნილსონს – საქართველოში ევროკომისიის წარმომადგენ​ლო​ბის პროექტის მენეჯერს

ქრისტოფერ სმიტს – აშშ-ის საელჩოს პოლი​ტიკურ ოფიცერს

ლალი ფაფიაშვილს – საქართველოს პარლამენ​ტის წევრს

მარკ ჰულსტს – საქართველოში მიგრაციის საერ​თა​შორისო ორგანიზაციის ტრეფიკინგის საწი​ნააღ​მდეგო პროგრამის ოფიცერს.

3. დამტკიცდეს ადამიანით ვაჭრობის (ტრეფიკინ​გის) წინააღმდეგ მიმართული ღონისძიებების განმა​ხორ​ციელებელი საუწყებათაშორისო საკოორ​დინაციო საბჭოს თანდართული დებულება.

4. ძალადაკარგულად გამოცხადდეს „საქართველოს ეროვნული უშიშროების საბჭოსთან არსებული ადა​მია​ნით ვაჭრობის (ტრეფიკინგის) წინააღმდეგ ბრძო​ლის დროებითი საუწყებათაშორისო კომისიის შემად​გე​ნლობისა და დებულების დამტკიცების შესახებ“ საქართველოს პრეზიდენტის 2006 წლის 18 აპრი​ლის №267 ბრძანებულება.

მ. სააკაშვილი

ადამიანით ვაჭრობის (ტრეფიკინგის) წინააღმდეგ მიმართული ღონისძიებების განმახორციელებელი საუწყებათაშორისო საკოორდინაციო საბჭოს დებულება

თავი I

 ზოგადი დებულებანი


მუხლი 1.

1. ადამიანით ვაჭრობის (ტრეფიკინგის) წინააღმდეგ მიმარ​თული ღონისძიებების განმახორციელებელი საუწყებათაშორისო საკოორდინაციო საბჭო (შემდგომ​ში – საკოორდინაციო საბჭო) შექმნილია საქართველოს პრეზიდენტის ბრძანებულებით.

2. საკოორდინაციო საბჭო თავის საქმიანობაში ხელ​მძღვანელობს საქართველოს კონსტიტუციით, სა​ქარ​თველოს საერთაშორისო ხელშეკრულებებით, საქარ​თველოს საკანონმდებლო და კანონქვემდებარე ნორმა​ტიული აქტებით და ამ დებულებით.

3. საკოორდინაციო საბჭოს სტრუქტურა, უფლება​მოსილება და საქმიანობის წესი განისაზღვრება ამ დებულებით.

თავი II

საკოორდინაციო საბჭოს სტრუქტურა


მუხლი 2.

1. საკოორდინაციო საბჭოს პერსონალურ შემადგენ​ლობას განსაზღვრავს საქართველოს მთავრობა და ბრძა​ნებულებით ამტკიცებს საქართველოს პრეზიდენტი.

2. საკოორდინაციო საბჭოს შემადგენლობაში სახელ​მწიფო უწყებების წარმომადგენლებთან ერთად შეიძლება შედიოდნენ შესაბამის სფეროში საქმიანობის განმახორ​ციე​ლებელი არასამეწარმეო (არაკომერციული) იური​დიუ​ლი პირების, საერთაშორისო ორგანიზა​ციებისა და მასობრივი ინფორმაციის საშუალებების წარმომად​გენლები, ამავე სფეროს სპეციალისტები და მეცნიერები.

3. საკოორდინაციო საბჭოს საქმიანობაში, საკოორ​დინაციო საბჭოს თავმჯდომარის მოწვევით, შეიძლება მონაწილეობდნენ საქართველოს პარლამენტისა და მთავრობის წევრები, სახელმწიფო უწყებათა ხელმძღვა​ნე​ლები, არასამთავრობო სექტორისა და საერთაშო​რისო ორგანიზაციების წარმომადგენლები.

4. საკოორდინაციო საბჭოს შემადგენლობიდან წევრის გამოწვევა ხდება საქართველოს პრეზიდენტის მიერ საკუთარი ინიციატივით ან საკოორდინაციო საბჭოს წევრის წარმდგენი ორგანოს წინადადებით.

თავი III

საკოორდინაციო საბჭოს ამოცანები


მუხლი 3.

საკოორდინაციო საბჭოს ძირითადი ამოცანებია:

ა) ადამიანით ვაჭრობის (ტრეფიკინგის) თავიდან აცილე​ბის, მის წინააღმდეგ ბრძოლისა და ადამიანით ვაჭრობის (ტრეფიკინგის) მსხვერპლთა, დაზარალე​ბულთა დაცვის, დახმარებისა და რეაბილიტაციის სფეროში შესაბამისი სახელმწიფო ორგანოებისათვის განსაზღვრული ფუნქციების ეფექტიანად განხორციელე​ბაში ხელის შეწყობა და მათი საქმიანობის კოორდი​ნაცია;

ბ) ადამიანით ვაჭრობის (ტრეფიკინგის) წინააღმდეგ ეფექტიანი ბრძოლისა და ამ დანაშაულის ხელშემწყობი მიზეზების აღმოფხვრის თაობაზე წინადადებების შემუშა​ვება და საქართველოს პრეზიდენტისათვის განსახილ​ველად წარდგენა;

გ) ადამიანით ვაჭრობასთან (ტრეფიკინგთან) დაკავში​რებული საკითხების განხილვის პროცესში მჭიდრო თანამშრომლობა საქართველოს სახელმწიფო უწყებებ​თან, არასამთავრობო სექტორთან, ტრეფიკინგის პრობ​ლემებზე მომუშავე საერთაშორისო და ადგილობრივ ორგანიზაციებთან, აგრეთვე ერთობლივი წინადადებების შემუშავება საქართველოს პრეზიდენტისათვის წარსად​გენად;

დ) ადამიანით ვაჭრობის (ტრეფიკინგის) წინააღმდეგ ბრძოლის სფეროში არსებული მდგომარეობის მონიტო​რინგი.

თავი IV

საკოორდინაციო საბჭოს მუშაობის ორგანიზაცია


მუხლი 4.

1. საკოორდინაციო საბჭოს საქმიანობას ხელმძღვა​ნე​ლობს და საკოორდინაციო საბჭოს სხდომებს წარ​მართავს საკოორდინაციო საბჭოს თავმჯდომარე, რომელსაც საკოორდინაციო საბჭოს შემადგენლობიდან ნიშნავს საქართველოს პრეზიდენტი.

2. საკოორდინაციო საბჭოს თავმჯდომარის არყოფ​ნის შემთხვევაში, მის უფლებამოსილებას საკოორდი​ნაციო საბჭოს თავმჯდომარის დავალებით ახორ​ციელებს საკოორდინაციო საბჭოს ერთ-ერთი წევრი.

3. საკოორდინაციო საბჭოს სხდომები, როგორც წესი, ტარდება სამ თვეში ერთხელ.

4. საკოორდინაციო საბჭოს თავმჯდომარემ შეიძ​ლება საკოორდინაციო საბჭოს სხდომები საჭიროე​ბისამებრ მოიწვიოს დადგენილ ვადაზე ადრე.

5. საკოორდინაციო საბჭოს სხდომის მომზადებას უზრუნველყოფს საკოორდინაციო საბჭოს სხდომის მდივანი.

6. საკოორდინაციო საბჭოს სხდომის დღის წესრიგს ამტკიცებს საკოორდინაციო საბჭოს თავმჯდომარე.

7. საკოორდინაციო საბჭოს სხდომაზე საკითხის გატანის უფლება აქვთ საკოორდინაციო საბჭოს თავმჯდომარეს და საკოორდინაციო საბჭოს წევრებს.

8. საკოორდინაციო საბჭოს სხდომა უფლებამო​სილია, თუ მას ესწრება საკოორდინაციო საბჭოს წევ​რთა საერთო რაოდენობის ნახევარზე მეტი.

9. საკოორდინაციო საბჭოს გადაწყვეტილება მიიღე​ბა დამსწრე წევრთა ხმების უბრალო უმრავლესობით. ხმების თანაბრად გაყოფის შემთხვევაში, გადამწყვეტია საკოორდინაციო საბჭოს თავმჯდომარის ხმა.

10. საკოორდინაციო საბჭოს სხდომა ფორმდება ოქმით, რომელსაც ხელს აწერენ საკოორდინაციო საბჭოს თავმჯდომარე და მდივანი.


მუხლი 5.

1. საკოორდინაციო საბჭო თავისი ამოცანების შეს​რულების უზრუნველყოფის მიზნით ქმნის მუდმივ​მოქმედ ჯგუფს, რომელიც შედგება კოორდინატორისა და ექსპერტებისაგან.

2. მუდმივმოქმედი ჯგუფის შემადგენლობას, უფლე​ბამოსილებასა და საქმიანობის წესს განსაზღვრავს საკოორდინაციო საბჭო.

3. საკოორდინაციო საბჭო მუდმივმოქმედი ჯგუფის ფარგლებში ქმნის მობილურ ჯგუფს და განსაზღვრავს მის შემადგენლობას, უფლებამოსილებასა და საქმია​ნობის წესს.


მუხლი 6.

საკოორდინაციო საბჭოს დებულებაში ცვლილებე​ბისა და დამატებების შეტანა ხდება საქართველოს პრეზიდენტის ბრძანებულებით.


